CELEX: 32022R0876
Language: fi
Date: 2022-06-03 00:00:00
Title: Neuvoston täytäntöönpanoasetus (EU) 2022/876, annettu 3 päivänä kesäkuuta 2022, Valko-Venäjän tilanteen johdosta ja sen johdosta, että Valko-Venäjä on osallisena Venäjän Ukrainaa vastaan kohdistamassa hyökkäyksessä, määrättävistä rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta

3.6.2022   
               
               
                  FI
               
               
                  Euroopan unionin virallinen lehti
               
               
                  L 153/1
               
            
         NEUVOSTON TÄYTÄNTÖÖNPANOASETUS (EU) 2022/876,
         annettu 3 päivänä kesäkuuta 2022,
         Valko-Venäjän tilanteen johdosta ja sen johdosta, että Valko-Venäjä on osallisena Venäjän Ukrainaa vastaan kohdistamassa hyökkäyksessä, määrättävistä rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Valko-Venäjän tilanteen johdosta ja sen johdosta, että Valko-Venäjä on osallisena Venäjän Ukrainaa vastaan kohdistamassa hyökkäyksessä, määrättävistä rajoittavista toimenpiteistä 18 päivänä toukokuuta 2006 annetun neuvoston asetuksen (EY) N:o 765/2006 (1), ja erityisesti sen 8 a artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä toukokuuta 2006 asetuksen (EY) N:o 765/2006.
                  
               
                     (2)
                  
                  
                     Valko-Venäjän tilanteen vakavuuden sekä jatkuvien ihmisoikeusloukkausten ja kansalaisyhteiskunnan ja demokraattisen opposition tukahduttamisen vuoksi 12 henkilöä ja kahdeksan yhteisöä olisi sisällytettävä asetuksen (EY) N:o 765/2006 liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä.
                  
               
                     (3)
                  
                  
                     Asetus (EY) N:o 765/2006 olisi sen vuoksi muutettava vastaavasti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 765/2006 liite I tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä kesäkuuta 2022.
            
               
                  Neuvoston puolesta
               
               
                  Puheenjohtaja
               
               C. COLONNA
            
         
         
            (1)  EUVL L 134, 20.5.2006, s. 1.
      
      
         
            LIITE
            Muutetaan asetuksen (EY) N:o 765/2006 liite I seuraavasti:
            
                        1)
                     
                     
                        Lisätään seuraavat luonnolliset henkilöt luetteloon ”A. 2 artiklan 1 kohdassa tarkoitetut luonnolliset henkilöt”:
                        
                                     
                                 
                                 
                                    Nimet
                                    (englanninkielinen translitterointi valkovenäjästä) (englanninkielinen translitterointi venäjästä)
                                 
                                 
                                    Nimet
                                    (valkovenäjänkielinen kirjoitustapa)
                                    (venäjänkielinen kirjoitustapa)
                                 
                                 
                                    Tunnistetiedot
                                 
                                 
                                    Luetteloon merkitsemisen perusteet
                                 
                                 
                                    Luetteloon merkitsemisen päivämäärä
                                 
                              
                                    ”184.
                                 
                                 
                                    Ihar Vasilievich KARPENKA
                                    Igor Vasilievich KARPENKO
                                 
                                 
                                    Iгар Васiльевiч КАРПЕНКА
                                    Игорь Васильевич КАРПЕНКО
                                 
                                 
                                    Asema(t): Vaaleista ja kansanäänestysten järjestämisestä vastaavan Valko-Venäjän tasavallan keskusvaalilautakunnan puheenjohtaja
                                    Syntymäaika: 28.4.1964
                                    Sukupuoli: mies
                                    Kansalaisuus: valkovenäläinen
                                 
                                 
                                    Asemassaan vaaleista ja kansanäänestysten järjestämisestä vastaavan Valko-Venäjän tasavallan keskusvaalilautakunnan puheenjohtajana 13. joulukuuta 2021 alkaen Ihar Karpienka on vastuussa 27. helmikuuta 2022 pidetyn perustuslakia koskevan kansanäänestyksen organisoinnista ja järjestämisestä; kansanäänestys ei täytä oikeusvaltiota, demokratiaa ja ihmisoikeuksia koskevia kansainvälisiä normeja eikä Venetsian komission asettamia kriteerejä. Erityisesti valmisteluprosessi ei ollut avoin eikä kansalaisyhteiskunta tai maanpaossa oleva demokraattinen oppositio osallistunut siihen.
                                    Hän on siten vastuussa toimista, jotka heikentävät vakavasti demokratian ja oikeusvaltion toteutumista Valko-Venäjällä.
                                 
                                 
                                    3.6.2022
                                 
                              
                                    185.
                                 
                                 
                                    Dzmitry Aliakseevich ALEKSIN
                                    Dmitry Alexeevich OLEKSIN
                                 
                                 
                                    Дзмiтрый Аляксеевiч АЛЕКСIН
                                    Дмитрий Алексеевич ОЛЕКСИН
                                 
                                 
                                    Asema(t): Belneftgazin, Energo-Oilin ja Grantlon (aiemmin Energo-Oil-Invest) osakkeenomistajan Aljaksei Aleksinin poika
                                    Syntymäaika: 25.4.1987
                                    Sukupuoli: mies
                                    Kansalaisuus: valkovenäläinen
                                 
                                 
                                    Dzmitry Aleksin on merkittävän valkovenäläisen liikemiehen Aljaksei Aleksinin poika. Vuonna 2021 hänestä tuli yhteisomistaja yhtiöissä, jotka olivat hänen isänsä omistuksessa tai tätä lähellä, mukaan lukien Energo-Oil, Belneftgaz ja Grantlo (aiemmin Energo-Oil-Invest). Näille yrityksille myönnettiin etuuskohtelu Aljaksandr Lukašenkan allekirjoittamien presidentin asetusten perusteella: Inter Tobacco sai yksinoikeudet tupakkatuotteiden tuontiin Valko-Venäjälle, kun taas Belneftgaz nimettiin passituksen valvonnan kansalliseksi operaattoriksi.
                                    Näin ollen hän hyötyy Lukašenkan hallinnosta.
                                 
                                 
                                    3.6.2022
                                 
                              
                                    186.
                                 
                                 
                                    Vital Aliakseevich ALEKSIN
                                    Vitaliy Alexeevich OLEKSIN
                                 
                                 
                                    Вiталь Аляксеевiч АЛЯКСIН
                                    Виталий Алексеевич ОЛЕКСИН
                                 
                                 
                                    Asema(t): Belneftgazin, Energo-Oilin ja Grantlon (aiemmin Energo-Oil-Invest) osakkeenomistajan Aljaksei Aleksinin poika
                                    Syntymäaika: 29.8.1997
                                    Sukupuoli: mies
                                    Kansalaisuus: valkovenäläinen
                                 
                                 
                                    Vital Aleksin on merkittävän valkovenäläisen liikemiehen Aljaksei Aleksinin poika. Vuonna 2021 hänestä tuli yhteisomistaja yhtiöissä, jotka olivat hänen isänsä omistuksessa tai tätä lähellä, mukaan lukien Energo-Oil, Belneftgaz ja Grantlo (aiemmin Energo-Oil-Invest). Näille yrityksille myönnettiin etuuskohtelu Aljaksandr Lukašenkan allekirjoittamien presidentin asetusten perusteella: Inter Tobacco sai yksinoikeudet tupakkatuotteiden tuontiin Valko-Venäjälle, kun taas Belneftgaz nimettiin passituksen valvonnan kansalliseksi operaattoriksi.
                                    Näin ollen hän hyötyy Lukašenkan hallinnosta.
                                 
                                 
                                    3.6.2022
                                 
                              
                                    187.
                                 
                                 
                                    Bogoljub KARIĆ
                                 
                                 
                                    Богољуб КАРИЋ
                                    Боголюб КАРИЧ
                                 
                                 
                                    Asema(t): Serbialainen liikemies ja poliitikko, joka on yhteydessä Dana Holdings -yritykseen
                                    Syntymäaika: 17.1.1954
                                    Syntymäpaikka: Peja/Pec, Kosovo
                                    Sukupuoli: mies
                                    Kansalaisuus: serbialainen
                                    Passin numero: 012830978 (voimassa 27.12.2026 asti)
                                 
                                 
                                    Bogoljub Karić on serbialainen liikemies ja poliitikko. Hän on yhdessä perheenjäsentensä kanssa kehittänyt kiinteistöyhtiöiden verkoston Valko-Venäjällä ja luonut yhteyksiä Aljaksandr Lukašenkan perheeseen. Hän on erityisesti ollut läheisessä yhteydessä Dana Holdingsiin ja sen entiseen tytäryhtiöön Dana Astraan, ja hänen kerrotaan edustaneen kyseisiä yhteisöjä kokouksissa Lukašenkan kanssa. Lukašenka kuvasi Karićiin yhteydessä olleen yrityksen kehittämää Minsk World -hanketta ”esimerkiksi slaavilaisen maailman yhteistyöstä”. Kyseisten Lukašenkaan ja tämän lähipiiriin solmittujen läheisten suhteiden ansiosta Karićiin yhteydessä olevat yritykset saivat Lukašenkan hallinnolta etuuskohtelun, myös verohelpotuksia ja tontteja kiinteistökehitystoimintaan.
                                    Näin ollen hän hyötyy Lukašenkan hallinnosta ja tukee sitä.
                                 
                                 
                                    3.6.2022
                                 
                              
                                    188.
                                 
                                 
                                    Andrii SICH
                                    Andrey SYCH
                                 
                                 
                                    Андрiй СИЧ
                                    Андрей СЫЧ
                                 
                                 
                                    Asema(t): Yksi valtion omistaman ”Belarus 1” -televisiokanavan ”Platform”-ohjelman juontajista
                                    ”Rusj molodaja” -järjestön jäsen
                                    Syntymäaika: 20.9.1990
                                    Syntymäpaikka: Valko-Venäjä
                                    Sukupuoli: mies
                                    Kansalaisuus: valkovenäläinen
                                 
                                 
                                    Andrii Sich on yksi valtion omistaman ”Belarus 1” -televisiokanavan ”Platform”-ohjelman juontajista. Tässä asemassaan hän on tukenut hallinnon narratiiveja, joiden tarkoituksena on horjuttaa riippumatonta mediaa, heikentää demokratiaa ja perustella tukahduttamistoimia. Hän on tukenut Lukašenkan hallinnon narratiivia läntisten valtioiden aikeista järjestää vallankaappaus Valko-Venäjällä ja vaatinut ankaria rangaistuksia niille, joiden on väitetty olleen tähän osallisina, tukenut disinformaatiokampanjoita, joissa Valko-Venäjältä unioniin saapuneita muuttajia on väitetty kohdellun huonosti, ja levittänyt käsitystä riippumattomista tiedotusvälineistä ulkomaisina vaikuttajina, joiden toimintaa olisi rajoitettava.
                                    Näin ollen hän tukee Lukašenkan hallintoa.
                                 
                                 
                                    3.6.2022
                                 
                              
                                    189.
                                 
                                 
                                    Dzianis Aliaksandravich MIKUSHEU
                                    Denis Alexandrovich MIKUSHEV
                                 
                                 
                                    Дзянiс Аляксандравiч МIКУШЭЎ
                                    Денис Александрович МИКУШЕВ
                                 
                                 
                                    Asema(t): Gomelin alueen/oblastin syyttäjänviraston rikosasioita koskevista tuomioistuinpäätöksistä annetun lain noudattamisen valvonnasta vastaavan osaston päällikkö; johtava oikeudellinen neuvonantaja.
                                    Syntymäaika: 21.3.1980
                                    Sukupuoli: mies
                                    Kansalaisuus: valkovenäläinen
                                 
                                 
                                    Dzianis Mikusheu on Gomelin alueen/oblastin syyttäjänviraston rikosasioita koskevista tuomioistuinpäätöksistä annetun lain noudattamisen valvonnasta vastaavan osaston päällikkö ja johtava oikeudellinen neuvonantaja. Tässä asemassa hän on vastuussa Siarhei Tsikhanouskia, Artsiom Sakauta, Dzmitry Papouta, lhar Losikia, Uladzimir Tsyhanovitšia ja Mikalai Statkevitšia koskevien syytetoimien aloittamisesta. Hän osallistui Siarhei Tsikhanouskin mielivaltaiseen vangitsemiseen, mikä käy ilmi YK:n ihmisoikeusneuvoston mielivaltaista vangitsemista käsittelevän työryhmän raportista.
                                    Näin ollen hän on vastuussa vakavista ihmisoikeusloukkauksista ja oikeusvaltion heikentämisestä sekä kansalaisyhteiskunnan ja demokraattisen opposition tukahduttamisesta.
                                 
                                 
                                    3.6.2022
                                 
                              
                                    190.
                                 
                                 
                                    Mikalai Ivanavich DOLIA
                                    Nikolai Ivanovich DOLYA
                                 
                                 
                                    Мiĸалай Iванавiч ДОЛЯ
                                    Ниĸолай Иванович ДОЛЯ
                                 
                                 
                                    Asema(t): Gomelin aluetuomioistuimen tuomari
                                    Syntymäaika: 3.7.1979
                                    Sukupuoli: mies
                                    Kansalaisuus: valkovenäläinen
                                    Henkilönumero: 3070379H041PBI
                                 
                                 
                                    Mikalai Dolia on Gomelin aluetuomioistuimen tuomari. Tässä asemassa hän on vastuussa Siarhei Tsikhanouskin, Artsiom Sakaun, Dzmitry Papoun, lhar Losikin, Uladzimir Tsyhanovitšin ja Mikalai Statkevitšin tuomitsemisesta suhteettoman pitkiin vankeusrangaistuksiin. Hän osallistui Siarhei Tsikhanouskin mielivaltaiseen vangitsemiseen, mikä käy ilmi YK:n ihmisoikeusneuvoston mielivaltaista vangitsemista käsittelevän työryhmän raportista.
                                    Näin ollen hän on vastuussa vakavista ihmisoikeusloukkauksista ja oikeusvaltion heikentämisestä sekä kansalaisyhteiskunnan ja demokraattisen opposition tukahduttamisesta.
                                 
                                 
                                    3.6.2022
                                 
                              
                                    191.
                                 
                                 
                                    Andrei Yauhenavich PARSHYN
                                    Andrei Yevgenevich PARSHIN
                                 
                                 
                                    Андрэй Яўгенавiч ПАРШЫН
                                    Андрей Евгеньевич ПАРШИН
                                 
                                 
                                    Asema(t): Järjestäytyneen rikollisuuden ja korruption torjunnasta Valko-Venäjällä vastaavan pääosaston (GUBOPiK) johtaja
                                    Syntymäaika: 19.2.1974
                                    Osoite: 4A Skryganova St., Apt. 211 Minsk, Belarus
                                    Sukupuoli: mies
                                    Kansalaisuus: valkovenäläinen
                                 
                                 
                                    Andrei Parshyn on toiminut sisäministeriön järjestäytyneen rikollisuuden ja korruption torjunnan pääosaston (GUBOPiK) johtajana vuodesta 2021. GUBOPiK on yksi tärkeimmistä elimistä, jotka ovat vastuussa poliittisesta vainosta Valko-Venäjällä, mukaan lukien aktivistien ja kansalaisyhteiskunnan jäsenten mielivaltaiset ja laittomat pidätykset ja kaltoinkohtelu, myös kidutus.
                                    GUBOPiK on julkaissut Telegram-profiilissaan valkovenäläisten aktivistien ja tavallisten kansalaisten pakottamalla saaduista tunnustuksista videoita, ja näin paljastanut heidät valkovenäläiselle yleisölle ja käyttänyt heitä poliittisen painostuksen välineenä. GUBOPiK pidätti myös Mark Bernsteinin, joka on yksi tärkeimmistä venäjänkielisen Wikipedian toimittajista, koska tämä oli julkaissut Venäjän Ukrainaan kohdistamasta hyökkäyksestä tietoja, joita pidettiin venäläisvastaisina valeuutisina.
                                    Andrej Parshyn on näin ollen vastuussa vakavista ihmisoikeusloukkauksista ja Valko-Venäjän kansalaisyhteiskunnan tukahduttamisesta.
                                 
                                 
                                    3.6.2022
                                 
                              
                                    192.
                                 
                                 
                                    Ihar Piatrovich TUR
                                    Igor Petrovich TUR
                                 
                                 
                                    Iгар Пятровiч ТУР
                                    Игорь Петрович ТУР
                                 
                                 
                                    Asema(t): Valtion omistaman ”ONT”-televisiokanavan työntekijä, useiden ohjelmien tekijä ja juontaja (”Propaganda”, ”To be completed”)
                                    Syntymäaika: 26.3.1989
                                    Syntymäpaikka: Grodno/Hrodna, Valko-Venäjä
                                    Sukupuoli: mies
                                    Kansalaisuus: valkovenäläinen
                                 
                                 
                                    Ihar Tur on valtion omistaman ”ONT”-televisiokanavan työntekijä ja yksi Lukašenkan hallinnon tärkeimmistä propagandan levittäjistä. Hän juontaa ”Propaganda”-ohjelmaa, jossa hän yllyttää väkivaltaan, häpäisee oppositioaktivisteja ja esittää videoita pakottamalla saaduista tunnustuksista. Hän on antanut useita kertoja vääriä tietoja Valko-Venäjän opposition mielenosoituksista sekä disinformaatiota unionin tapahtumista ja kansalaisyhteiskuntaan kohdistuvista hyökkäyksistä. Hän on niin ikään vastuussa disinformaation levittämisestä ja väkivaltaan yllyttämisestä verkossa. Aljaksandr Lukašenka myönsi hänelle mitalin työstään media-alalla.
                                    Näin ollen hän hyötyy Lukašenkan hallinnosta ja tukee sitä.
                                 
                                 
                                    3.6.2022
                                 
                              
                                    193.
                                 
                                 
                                    Lyudmila Leanidauna HLADKAYA
                                    Lyudmila Leonidovna GLADKAYA
                                 
                                 
                                    Людмiла Леанiдаўна ГЛАДКАЯ
                                    Людмила Леонидовна ГЛАДКАЯ
                                 
                                 
                                    Asema(t): ”SB Belarus Segodnya” -sanomalehden erityiskirjeenvaihtaja, valtion omistaman ”Belarus 1” -televisiokanavan juontaja
                                    Syntymäaika: 30.6.1983
                                    Osoite: 8A Vodolazhsky St., apt. 45, Minsk, Belarus
                                    Sukupuoli: nainen
                                    Kansalaisuus: valkovenäläinen
                                 
                                 
                                    Lyudmila Hladkaya on yksi Lukašenkan hallinnon näkyvimmistä propagandan levittäjistä. Hän on ”SB Belarus Segodnya” -sanomalehden työntekijä ja muiden hallintoa kannattavien tiedotusvälineiden, myös valtion omistaman ”Belarus 1” -televisiokanavan, avustaja. Hän käyttää usein vihapuhetta ja halventavaa kieltä demokraattisesta oppositiosta. Hän on myös useaan otteeseen ”haastatellut” oikeudettomasti vangittuja Valko-Venäjän kansalaisia, usein opiskelijoita, ja näyttänyt heidät nöyryyttävissä tilanteissa ja pilkannut heitä. Hän on edistänyt Valko-Venäjän turvallisuuskoneiston sortotoimia ja osallistunut disinformaatiota levittäviin ja tietoa manipuloiviin kampanjoihin. Hän on ilmaissut julkisesti tukevansa Aljaksandr Lukašenkaa ja olevansa ylpeä tämän hallinnossa palvelemisesta. Hän on saanut työstään Lukašenkalta julkista tunnustusta ja palkintoja.
                                    Näin ollen hän hyötyy Lukašenkan hallinnosta ja tukee sitä.
                                 
                                 
                                    3.6.2022
                                 
                              
                                    194.
                                 
                                 
                                    Ryhor Yuryevich AZARONAK
                                    Grigoriy Yurevich AZARYONOK
                                 
                                 
                                    Рыгор Юр’евiч АЗАРОНАК
                                    Григорий Юрьевич АЗАРЁНОК
                                 
                                 
                                    Asema(t): Valtion omistaman ”CTV”-televisiokanavan työntekijä, useiden ohjelmien tekijä ja juontaja (”Secret Springs of Politics”, ”Judas”, ”Panopticon”)
                                    Sotilasarvo: reservin luutnantti
                                    Syntymäaika: 18.10.1995
                                    Syntymäpaikka: Minsk, Valko-Venäjä
                                    Sukupuoli: mies
                                    Kansalaisuus: valkovenäläinen
                                 
                                 
                                    Ryhor Azaronak on yksi Lukašenkan hallinnon tärkeimmistä propagandan levittäjistä. Hän on poliittinen kolumnisti, kirjoittaja ja viikottaisten propagandaohjelmien juontaja valtion omistamalla ”CTV”-televisiokanavalla. Hän on lähetyksissään hyväksynyt Lukašenkan hallinnon toisinajattelijoihin kohdistaman väkivallan ja käyttänyt järjestelmällisesti halventavaa kieltä aktivisteista, toimittajista ja muista Lukašenkan hallinnon vastustajista. Hän sai Aljaksandr Lukašenkalta urhoollisuusmitalin.
                                    Näin ollen hän hyötyy Lukašenkan hallinnosta ja tukee sitä.
                                 
                                 
                                    3.6.2022
                                 
                              
                                    195.
                                 
                                 
                                    Ivan Ivanavich GALAVATYI
                                    Ivan Ivanovich GOLOVATY
                                 
                                 
                                    Iван Iванавiч ГАЛАВАТЫ
                                    Иван Иванович ГОЛОВАТЫЙ
                                 
                                 
                                    Asema(t): Avoimen osakeyhtiön ”Belaruskalin” pääjohtaja
                                    Valko-Venäjän tasavallan kansalliskokouksen tasavaltaneuvoston ulkoasioiden ja kansallisen turvallisuuden pysyvän komitean jäsen
                                    Syntymäaika: 15.6.1976
                                    Syntymäpaikka: Pogostin asutusalue, Soligorskin piiri, Minskin maakunta, Valko-Venäjä
                                    Sukupuoli: mies
                                    Kansalaisuus: valkovenäläinen
                                 
                                 
                                    Ivan Galavatyi on pääjohtajana valtion omistamassa Belaruskali-yrityksessä, joka on Lukašenkan hallinnolle merkittävä tulojen ja ulkomaan valuutan lähde. Hän on kansalliskokouksen tasavaltaneuvoston jäsen ja toimii useissa muissa korkeissa tehtävissä Valko-Venäjällä. Hän on saanut uransa aikana useita valtion palkintoja, myös suoraan Aljaksandr Lukašenkalta. Hän on ollut läheisessä yhteydessä Lukašenkaan ja tämän perheenjäseniin. Näin ollen hän hyötyy Lukašenkan hallinnosta ja tukee sitä.
                                    Valko-Venäjällä elokuussa 2020 pidettyjen vilpillisten presidentinvaalien jälkimainingeissa järjestettyihin lakkoihin ja rauhanomaisiin mielenosoituksiin osallistuneet ”Belaruskali”-yrityksen työntekijät menettivät palkkionsa ja heidät irtisanottiin. Lukašenka uhkasi henkilökohtaisesti korvata lakkoilijat ukrainalaisilla kaivostyöntekijöillä. Näin ollen Ivan Galavatyi on vastuussa kansalaisyhteiskunnan tukahduttamisesta.
                                 
                                 
                                    3.6.2022”;
                                 
                              
                  
                        2)
                     
                     
                        Lisätään seuraavat oikeushenkilöt luetteloon ”B. 2 artiklan 1 kohdassa tarkoitetut oikeushenkilöt, yhteisöt ja elimet”:
                        
                                     
                                 
                                 
                                    Nimet
                                    (englanninkielinen translitterointi valkovenäjästä)
                                    (englanninkielinen translitterointi venäjästä)
                                 
                                 
                                    Nimet
                                    (valkovenäjänkielinen kirjoitustapa)
                                    (venäjänkielinen kirjoitustapa)
                                 
                                 
                                    Tunnistetiedot
                                 
                                 
                                    Luetteloon merkitsemisen perusteet
                                 
                                 
                                    Luetteloon merkitsemisen päivämäärä
                                 
                              
                                    ”28.
                                 
                                 
                                    Avoin osakeyhtiö ”Belaruskali”
                                 
                                 
                                    Адкрытае акцыянернае таварыства ”Беларуськалiй”
                                    Открытое акционерное общество ”Беларуськалий”
                                 
                                 
                                    Osoite: 5 Korzha St., Soligorsk, 223710 Minsk Region/Oblast, Belarus
                                    Rekisteröintipäivä: 23.12.1996
                                    Rekisteröintinumero: 600122610
                                 
                                 
                                    Avoin osakeyhtiö Belaruskali on valtion omistama yritys ja yksi maailman suurimmista potaskan tuottajista, jonka osuus maailman potaskaviennistä on 20 prosenttia. Se on siten Lukašenkan hallinnolle merkittävä tulojen ja ulkomaan valuutan lähde; Aljaksandr Lukašenka on kuvaillut sitä ”kansallisaarteeksi, kansalliseksi ylpeyden aiheeksi ja yhdeksi Valko-Venäjän viennin pilareista”. Näin ollen Belaruskali hyötyy Lukašenkan hallinnosta ja tukee sitä.
                                    Belaruskalin työntekijöitä, jotka osallistuivat lakkoihin ja rauhanomaisiin mielenosoituksiin Valko-Venäjällä elokuussa 2020 pidettyjen vilpillisten presidentinvaalien jälkimainingeissa, uhkailtiin, ja yritysjohto irtisanoi heitä. Lukašenka uhkasi henkilökohtaisesti korvata lakkoilijat ukrainalaisilla kaivostyöntekijöillä. Näin ollen Belaruskali on vastuussa kansalaisyhteiskunnan tukahduttamisesta Valko-Venäjällä ja tukee Lukašenkan hallintoa.
                                 
                                 
                                    3.6.2022
                                 
                              
                                    29.
                                 
                                 
                                    Avoin osakeyhtiö ”Belarusian Potash Company”
                                 
                                 
                                    ААТ ”Беларуская калiйная кампанiя”
                                    ОАО ”Белорусская калийная компания”
                                 
                                 
                                    Osoite: 35 Masherova Ave., 220002 Minsk, Belarus
                                    Rekisteröintipäivä: 13.9.2013
                                    Rekisteröintinumero: 192050251
                                    Puh.: +375 (17) 309-30-10; +375 (17) 309-30-30
                                    Sähköpostiosoite: info@belpc.by
                                 
                                 
                                    Avoin osakeyhtiö Belarusian Potash Company on Valko-Venäjän valtiollisen potaskatuottajan Belaruskalin vientiyhtiö. Belaruskali on yksi Lukašenkan hallinnon suurimmista tulonlähteistä. Belarusian Potash Companyn osuus maailmanlaajuisesta potaskan viennistä on 20 prosenttia.
                                    Valtio on taannut Belarusian Potash Companylle monopoliaseman potaskalannoitteiden viennissä. Valko-Venäjän viranomaisten myöntämän etuuskohtelun ansiosta yrityksen tulot ovat huomattavan suuret. Näin ollen Belarusian Potash Company hyötyy Lukašenkan hallinnosta ja tukee sitä.
                                 
                                 
                                    3.6.2022
                                 
                              
                                    30.
                                 
                                 
                                    ”Inter Tobacco” LLC
                                 
                                 
                                    Таварыства з абмежаванай адказнасцю ”Iнтэр Табак”
                                    Общество с ограниченной ответственностью ”Интер Тобако”
                                 
                                 
                                    Osoite: 131 Novodvorskiy village, Novodvorskiy village council, Minsk District, 223016 Minsk Region/Oblast, Belarus (Minsk Free Economic Zone)
                                    Rekisteröintipäivä: 10.10.2002
                                    Rekisteröintinumero: 808000714
                                 
                                 
                                    Inter Tobacco LLC on osa Valko-Venäjän tupakkatuotteita valmistavaa teollisuutta. Sillä on merkittävä osuus Valko-Venäjän tuottoisista kotimaan savukemarkkinoista. Yritykselle annettiin Aljaksandr Lukašenkan allekirjoittamalla asetuksella yksinoikeus tupakkatuotteiden tuontiin Valko-Venäjälle. Lisäksi Lukašenka antoi presidentin asetuksen Valko-Venäjän pääkaupungin Minskin rajojen siirtämisestä maa-alueen osoittamiseksi Inter Tobaccon tehdasta varten, todennäköisesti veronkiertoon liittyvistä syistä. Inter Tobacco kuuluu Aljaksei Aleksinille ja hänen läheisille perheenjäsenilleen (omistaja on Aleksinin yritys Energo-Oil).
                                    Näin ollen Inter Tobacco hyötyy Lukašenkan hallinnosta.
                                 
                                 
                                    3.6.2022
                                 
                              
                                    31.
                                 
                                 
                                    Avoin osakeyhtiö ”Naftan”
                                 
                                 
                                    Адкрытае акцыянернае таварыства ”Нафтан”
                                    Открытое акционерное общество ”Нафтан”
                                 
                                 
                                    Osoite: Novopolotsk 1, 211440 Vitebsk Region/Oblast, Belarus
                                    Rekisteröintipäivä: 1992
                                    Rekisteröintinumero: 300042199
                                 
                                 
                                    Valtion omistamana yrityksenä avoin osakeyhtiö Naftan on Lukašenkan hallinnolle merkittävä tulojen ja ulkomaan valuutan lähde. Näin ollen Naftan hyötyy Lukašenkan hallinnosta ja tukee sitä.
                                    Naftanin työntekijöitä, jotka osallistuivat lakkoihin ja rauhanomaisiin mielenosoituksiin Valko-Venäjällä elokuussa 2020 pidettyjen vilpillisten presidentinvaalien jälkimainingeissa, uhkailtiin, ja yritysjohto irtisanoi heitä. Näin ollen Naftan on vastuussa kansalaisyhteiskunnan tukahduttamisesta Valko-Venäjällä ja tukee Lukašenkan hallintoa.
                                 
                                 
                                    3.6.2022
                                 
                              
                                    32.
                                 
                                 
                                    Avoin osakeyhtiö ”Grodno Tobacco Factory Neman”
                                 
                                 
                                    Адкрытае акцыянернае таварыства ”Гродзенская тытунёвая фабрыка Нёман”
                                    Oткрытое акционерное общество ”Гродненская табачная фабрика Неман”
                                 
                                 
                                    Osoite: 18 Ordzhonikidze St., 230771 Grodno/Hrodna, Belarus
                                    Rekisteröintipäivä: 30.12.1996
                                    Rekisteröintinumero: 500047627
                                 
                                 
                                    Avoin osakeyhtiö Grodno Tobacco Factory Neman on valkovenäläinen valtion omistama yritys ja yksi Lukašenkan hallinnon tärkeimmistä tulonlähteistä. Yrityksen osuus Valko-Venäjän tupakkamarkkinoista on 70–80 prosenttia. Näin ollen avoin osakeyhtiö Grodno Tobacco Factory Neman hyötyy Lukašenkan hallinnosta ja tukee sitä.
                                    Valko-Venäjällä valmistetut Grodno Tobacco Factory Neman -tuotemerkin savukkeet ovat yleisimpiä savukkeita, jotka salakuljetetaan unioniin osana tuottoisaa laitonta savukekauppaa. Salakuljetuksessa käytetään Valko-Venäjän valtion omistamille Belaruskali- ja Grodno Azot -yrityksille kuuluvia junanvaunuja. Näin ollen avoin osakeyhtiö Grodno Tobacco Factory Neman osallistuu rajoitusten alaisten tavaroiden laittoman siirtämisen unionin alueelle helpottamiseen.
                                 
                                 
                                    3.6.2022
                                 
                              
                                    33.
                                 
                                 
                                    Beltamozhservice
                                 
                                 
                                    Рэспублiканскае унiтарнае прадпрыемства ”БЕЛМЫТСЭРВIС”
                                    Республиканское унитарное предприятие ”БЕЛТАМОЖСЕРВИС”
                                 
                                 
                                    Osoite: 17th km, Minsk-Dzerzhinsk highway, administrative building, office 75, Shchomyslitsky s/s, 223049, Minsk Region/Oblast, Belarus
                                    Rekisteröintipäivä: 9.6.1999
                                    Rekisteröintinumero: 101561144
                                 
                                 
                                    Beltamozhservice on valtion omistama yritys ja yksi Valko-Venäjän suurimmista logistiikkayrityksistä. Se on läheisessä yhteydessä Valko-Venäjän viranomaisiin ja osallistuu tavaroiden salakuljetukseen ja jälleenvientiin Valko-Venäjältä Venäjälle. Yritys hyötyy yhteyksistä Valko-Venäjän viranomaisiin ja tuottaa merkittäviä tuloja Lukašenkan hallinnolle. Näin ollen Beltamozhservice hyötyy Lukašenkan hallinnosta ja tukee sitä.
                                 
                                 
                                    3.6.2022
                                 
                              
                                    34.
                                 
                                 
                                    Avoin osakeyhtiö ”Managing Company of Holding ’Belkommunmash’”
                                 
                                 
                                    Адкрытае акцыянернае таварыства ”Кiруючая кампанiя холдынгу ’Белкамунмаш’”
                                    Открытое акционерное общество ”Управляющая компания холдинга ’Белкоммунмаш’”
                                 
                                 
                                    Osoite: 64B-2 Perekhodnaya St., 220070 Minsk, Belarus
                                    Rekisteröintipäivä: 13.8.1991
                                    Rekisteröintinumero: 100205408
                                 
                                 
                                    Belkommunmash on valkovenäläinen joukkoliikenteen ajoneuvojen valmistaja. Aljaksandr Lukašenka edistää Belkommunmashin liiketoimintaa takaamalla, että yritys noudattaa sopimusvelvoitteitaan kumppaneihinsa nähden, ja käyttämällä vaikutusvaltaansa sen liiketoiminnan tukemiseksi. Näin ollen Belkommunmash hyötyy Lukašenkan hallinnosta.
                                    Belkommunmash irtisanoi työntekijöitä siksi, että nämä olivat osoittaneet mieltään vuoden 2020 väärennettyjen presidentinvaalitulosten johdosta; näin ollen se on vastuussa kansalaisyhteiskunnan tukahduttamisesta ja tukee Lukašenkan hallintoa.
                                 
                                 
                                    3.6.2022
                                 
                              
                                    35.
                                 
                                 
                                    Belteleradio Company / National State Television and Radio Company of the Republic of Belarus
                                 
                                 
                                    Нацыянальная дзяржаўная тэлерадыёкампанiя Рэспублiкi Беларусь / Белтэлерадыёкампанiя
                                    Национальная государственная телерадиокомпания Республики Беларусь / Белтелерадиокомпания
                                 
                                 
                                    Osoite: 9 Makayonka St., Minsk, Belarus
                                    Rekisteröintipäivä: 14.9.1994
                                    Rekisteröintinumero: 100717729
                                    Verkkosivusto: tvr.by
                                 
                                 
                                    Belteleradio Company on valtion televisio- ja radioyhtiö, jonka määräysvallassa on seitsemän televisiokanavaa ja viisi radioasemaa Valko-Venäjällä. Elokuussa 2020 pidettyjen vilpillisten presidentinvaalien jälkeen Belteleradio Company irtisanoi määräysvallassaan olevien tiedotusvälineiden työntekijöitä, jotka olivat osallistuneet mielenosoituksiin, ja korvasi heidät venäläisillä tiedotusvälineiden työntekijöillä. Se on näin ollen vastuussa kansalaisyhteiskunnan tukahduttamisesta.
                                    Belteleradio Companyn valvonnassa olevat televisio- ja radioasemat levittävät aktiivisesti propagandaa ja tukevat näin Lukašenkan hallintoa.
                                 
                                 
                                    3.6.2022”.